تحدّث شاب تونسي يدعى وائل بوسعادة في حوار مع برنامج "واضح وصريح" على إذاعة إي أف أم عن علاقته بقطّه "روزا" الذي يعتبره صديقا خاصة بعد وفاة والديْه ليجد نفسه يعيش وحيدا رفقة القطّ.
وقال وائل أنه عوّضه فقدان والديه وملأ حياته :"عمري لا كنت نتصور إنو روزا كان باش يعوضلي إحساسي على أمي وبابا و الوحش الي توحشتهولهم ..فرض روحو وحدو على حياتي وأحاسيسي ..كيف نغيب على الدار نروح نجري كاينو ولدي في الدار مخليه وحدو.. ونلقاه يستنى فيا ويفرح كيف يشوفني".
وأضاف معبرا عن حبه الشديد له ومدى تعلقه به :" قطوسي ولدي ..هذاكا عبد..قطعة مني ديما نحكي معاه ..مانعرفش علاش حاسس روزا نهار من النهارات باش يتكلم".
وقد أثار حواره تفاعلا واسعا على صفحات مواقع التواصل الاجتماعي وعلق أحد نشطاء فايسبوك :"عندك الف حق حتي أنا عندي قطوسي نحكي معاه و حاسس انو يفهمني و يجاوبني و يشم ريحتي قبل حتي ما نوصل الدار و يخاف من الناس الكل كان مني أنا يحبني و يرقد عندي و يدحنس عليا .....هو موش قطوس هو ولدي بالحق برشة باش يضحكو على كلامي أما انك تربي قطوس و تولي تحس انو ولدك اعز شعور".